CNN: Tramp saylovlardagi mag‘lubiyatini ochiqchasiga tan olish niyatida emas

AQShning amaldagi prezidenti Donald Tramp prezidentlik saylovlaridagi mag‘lubiyatini ochiqchasiga tan olish niyatida emas. Bu haqda CNN telekanaliga tayanib “Kommersant” xabar berdi.

Oq uydagi manbalarning so‘zlariga ko‘ra, Tramp saylov natijalariga qo‘shilmasligini ommaviy ravishda e’lon qilganiga qaramay, ikkinchi muddatga saylanmasligini qisman tan olgan.
Telekanal suhbatdoshining hisoblashicha, Donald Trampning Jo Baydenning inauguratsiyasida ishtirok etish ehtimolligi kam. “U bo‘lmaydi”, — deydi manbalardan biri.
Avvalroq Saylovchilar hay’ati ko‘pchilik ovoz bilan demokrat Jo Baydenni AQSh prezidenti saylovlarining g‘olibi deya tasdiqlagani to‘g‘risida xabar berilgandi.

Eslatib o‘tamiz, dekabr boshida Tramp saylovlar halol bo‘lgan taqdirdagina mag‘lubiyatini tan olishini bildirgandi. “Men saylovda mag‘lub bo‘lishga qarshi emas, balki u adolatli bo‘lishini xohlayman. Istamaydigan narsam shuki, saylovlar Amerika xalqidan o‘g‘irlab olinmasin”, — dedi Tramp. Keyinroq AQShning amaldagi prezidenti Donald Tramp 2024-yilda davlat rahbari lavozimiga o‘z nomzodini qo‘yishi mumkinligini bildirdi. Oq uy esa Donald Tramp prezidentlik saylovlarida g‘olib chiqqan demokrat Jo Baydenga hokimiyatni tinch yo‘l bilan topshirishini ishonch bilan ta’kidlagandi.